**Давлат тиббий суғурта жамғармасининг 11.03.2025 йилдаги  
 18-сон буйруғи ижроси юзасидан ДТСЖ Навоий вилоят ҳудудий   
 бўлинмасининг ҳафталик ҳисоботи**

**(1-4 апрель)**

**I. Тиббий ёрдам ва мониторинг:**

1. Ўзбекистон Республикаси Президентининг 2021 йил 28 июлдаги   
ПҚ-5199-сон қарорига мувофиқ, вилоят Кўп тармоқли тиббиёт маркази ва Офталмология шифохоналарида имтиёзли беморларни қабул қилиш ва чиқариш ишлари бўйича ҳисоботлар умумлаштирилди ва ДТСЖга тақдим этилди.

Шунингдек, вилоят Кўп тармоқли тиббиёт марказида даволанган беморлар сони 2 нафар, вилоят офталмология шифохонасида даволанган беморларни   
18 нафар билан сўровномалар ўтказилди.

вилоят Кўп тармоқли тиббиёт марказида 2 нафар, вилоят офталмология шифохонасида эса 5 нафар даволаниб чиққан имтиёзли тоифага кирувчи шахсларга кўрсатилган тиббий ҳизматлар бўйича далолатнома ва ҳисоботлар шакиллантирилиб MED REFER ахборот дастури орқали марказий аппаратга тақдим этилди.

2. Бўлинмага “ijro.gov.uz” ижро интизоми идоралараро ягона электрон тизими орқали келиб тушган ҳужжатларни белгиланган муддатда ижроси таъминланиб “ijro.gov.uz” электрон тизими орқали келишиш учун киритилди.

Шунингдек, бўлинмага вилоятимиздаги тиббиёт муассасалардан келиб тушган 1 та хужжат белгиланган тартибда расмийлаштирилди ва масъул ижрочиларга етказилиб, кўрсатилган муддатларда ижроси таъминланиши назорат остига олинди.

3. ДТСЖси томонидан 2025 йил 10 январда “Навоий вилоят соғлиқни сақлаш бош бошқармаси тизимидаги даволаш-профилактика муассасаларида тиббий фаолият мониторингини ўтказиш бўйича 2025 йил Январь-июнь ойлари учун” тасдиқланган режага асосан ҳамда Соғлиқни сақлаш вазирлигининг 2024 йил   
23 январдаги 17-сонли буйруғининг 10,11,12,14,15,16,17 - иловалари билан тасдиқланган шакллар бўйича 2025 йил март ойи учун ҳисоботлар тиббиёт муассасасидан олинди ва улар томонидан бўлинмага тақдим этиган ҳисоботлар таҳлил этилди ва камчиликлари жойда бартараф этилди.

4. Марказий аппарат ходимларни сўровномасига асосан "Ўзбекистон Республикаси ва Жаҳон Соғлиқни сақлаш ташкилоти ўртасидаги 2025-2030 йилларга мўлжалланган мамлакат ҳамкорлик стратегияси"ги лойиҳасига таклиф тайёрланди ва марказий аппарат ходимларига тақдим этилди.

Худди шундай, Давлат тиббий суғуртаси жамғармаси ҳамда тиббиёт муассасалари билан тузиладиган шартномага биноан муассасалар томонидан кўрсатиладаган тиббий хизмат бўйича таклифлар тайёрланди ва тақдим этилди.

5. Жорий йилнинг 1-4 апрель кунлари давомида бўлинма ходимлари томонидан Кармана туман тиббиёт бирлашмасига қарашли "Боғобот" ОШП, 3-сон ОП, "Мирзо Улуғбек" ОШП ва 40- сон Оилавий поликлиникасида тиббиёт ходимлари иштирокида, Ўзбекистон Республикаси Президентининг ПҚ 311-сонли қарори ижроси ҳамда Бирламчи тиббий санитария муассасаларида давлат тиббий суғуртаси механизмларини жорий этиш, тиббий ҳужжатларнинг электрон ахборот тизимида расмийлаштирилиши ва мазкур муассасалар томонидан Жамғарма билан тасдиқланган шартнома шартлари бажарилиши юзасидан мониторинг олиб борилди.

Худди шундай, Республика ихтисослашган кўз микрохирургияси илмий амалий марказида шартнома шартларини бажарилиши бўйича ва бўлимларида 2025 йил март ойи Клиник харажатлар гуруҳи (КХГ) хисоботларини хаққонийлиги ўрганилди

6. Жорий йилнинг 2 апрель куни соат 15:00да, Давлат тиббий суғуртаси жамғармаси ижро этувчи директори ўринбосари томонидан ZOOM платформаси орқали ташкил этилган навбатдаги "Ўзбекистон Республикаси Коррупцияга қарши курашиш агентлигининг (Адлия вазирлиги томонидан 05.11.2024 йилда 3569-сон билан рўйхатдан ўтказилган) 2024 йил 21 октябридаги 65-сонли буйруғи билан  
 тасдикланган" Ходимнинг эҳтимолий манфаатлар тўқнашуви тўғрисидаги  
 декларация"ни тўлдириш тўғрисида"ги йиғилишида тўлиқ жамоа билан иштирок этилди. 5 нафар ходимлар томонидан декларация тўлдирилди ва кадрлар бўлимига тақдим этилди.

Худди шундай йиғилиш, жорий йилнинг 3 апрель куни соат 16:00да, Давлат тиббий суғуртаси жамғармаси ижро этувчи директори ўринбосари томонидан ZOOM платформаси орқали "Ҳудудларда Реимбурсация тизмини йўлга қўйиш тўғрисида"ги йиғилишга мутахассислар билан биргаликда иштирок этилди.

3 апрель куни соат 17:30 да, Вилоят соғлиқни сақлаш бошқармаси бошлиғи томонидан ZOOM платформаси орқали ташкил этилган навбатдаги йиғилишда бўлинма бошлиғи ва молиячи ходимлар билан иштирок этилди.

**II.Молиявий-иқтисодий жараёнлар:**

1. 2025 йил апрель ойи учун ажратилган 114 383 200,0 минг сўм ҳамда   
2025 йил март ойи учун ўз вақтида ўтказиб берилмаган 16 899 000,0 минг сўм миқдоридаги трансферт маблағларини Давлат тиббий суғуртаси жамғармасининг 200521860124017076909337001 шахсий ғазна ҳисобварағига ўтказилиши бўйича вилоят молия ва иқтисодиёт бошқармасига хат лойихаси тайёрланди ва раҳбар имзоси билан етказилди.

2. Бўлинма мутахассислари вилоят Иқтисодиёт ва молия бошқармасига борилди ва соҳа мутахассислари билан биргаликда 2025 йил март ойи учун 5 ва   
15 % маблағларни ажратилиши муҳокама этилди ҳамда 60,0 млрд сўм маблағларни ажратиш масаласи ҳал этилди. 2-3 апрел кунларида 50,0 млрд сўм молиялаштиришга эришилди.

Шунингдек, вилоятдаги “Аҳоли жон бошига” усулида 153 та, “Глобал бюджет” усулида 18 та, “Глобал бюджет ва ҳар бир даволанган ҳолат” усулида   
18 та тиббиёт муассасаларни жами 59,646 млрд сўм маблағлари молиялаштирилди.

2. Жамғарма билан шартнома тузган 16 та тиббиёт муассасасининг 2025 йил учун мўлжалланган бизнес режаси ва шартномалари қайта кўриб чиқилиб, имзолаш учун тайёрланди. (жадваллар илова этилади). Шунингдек, тўлов топшириқномалари проводкалари Uz ASBO-2 дастурига жами 560 таси киритилди.

**III. Техник таъминлаш ва реимбурсация:**

1. Реимбурсация дастури бўйича ўрганиш ишлари Реимбурсация дастури доирасида бажарилаётган ишлар ҳолатини ўрганиш мақсадида Навоий вилоятининг Кармана тумани ҳудудидаги қуйидаги 40-сон ОП, 42-сон ОП, 3-сон ОП, “Боғобод” ОШПлардаги ички дорихоналарда мониторинг ўтказилди.

Бунда, мавжуд дорилар қолдиғи ўрганилиб, тегишли хулосалар берилди. Шунингдек, рецепт ёзиш жараёнида юзага келаётган тушунмовчиликларга аниқлик киритилиб, бу борада тиббиёт ходимларига зарур тушунтиришлар берилди.

2. ДТСЖ ва дорихоналар ўртасидаги шартнома тузиш жараёнлари давом эттирилди. Жумладан, “Навбаҳор Акмал Фарм” МЧЖ билан янги шартнома имзоланди.

БТСЁМ яқинида жойлашган потенсиал дорихоналар билан ҳамкорлик қилиш учун тушунтириш ишлари олиб борилди. Бу дорихоналарни Реимбурсация тизимига жалб қилиш орқали ДТСЖ фаолиятини кенгайтириш режалаштирилмоқда.

3. Дорихоналарда дефактура ҳолатини олдини олиш мақсадида DMED дастуридан фойдаланилиб, мавжуд дори воситаларининг қолдиғи таҳлил қилинди. Хусусан, “Fito Farm Lek” МЧЖ барча дорихонларидаги дори воситаларининг қолдиғи ўрганилди. Шунингдек, “Дори Дармон” АЖ дорихонасида мониторинг ишлари давом эттирилмоқда.

**IV.Ташкилий ишлар:**

1. Телеграмда махсус гуруҳлар очилди (t.me/DTSJMUASSASA, t.me/DTSJN), видеойўриқномалар жойлаштирилди.

2. Рецептларни шакллантириш ва дорихоналарда амалга ошириш жараёнидаги муаммолар телефон орқали, онлайн ёки манзилли ҳал этилмоқда.

3. Нaвoий вилояти бўйича Реимбурсация дастури йўлга қўйилди. Дорихоналар ва АПМларнинг тайёргарлик ҳолати ўрганилиб, аниқланган камчиликлар жойида бартараф этилди.

4. Бўлинмага ажратилган автомашина учун метан газ учун шартнома олинди ва марказий аппаратга тақдим этилди.

5. Бўлинмада коммунал тўловларда узилиш бўлишни олдини олиш мақсадида марказий аппаратдан лот олинди ва коммунал ташкилотларга етказилди.

|  |  |  |
| --- | --- | --- |
| **Навоий вилоят ҳудудий**  **бўлинмаси** |  | **О.Норқулов** |

“\_\_\_\_” апрел 2025 йил